पाएं अपने शहर की ताज़ा ख़बरें और फ्री ई-पेपरडाउनलोड करें
जिले में संक्रमण की रफ्तार घटने के बावजूद कोरोना का जानलेवा कहर लगातार जारी है। शुक्रवार को भी मोदनगंज के अरहिट निवासी व पूर्व सांसद रामाश्रय प्रसाद सिंह के पुत्र कांग्रेस नेता अजीत कुमार के अलावा दो अन्य लोगों की मौत का मामला प्रकाश में आया है। कांग्रेस नेता अजीत कुमार के कोरोना से पीड़ित होने के बाद पटना के निजी अस्पताल में इलाज चल रहा था, जहां वे इलाज के दौरान जिंदगी की जंग आखिरकार हार गए। इधर सदर अस्पताल में हुलासगंज थाना क्षेत्र के बिहटा निवासी रंजना देवी तथा खिरी मोड़ थाना के दहिया निवासी मुनेश्वर साव की इलाज के दौरान मौत हो गई।
उक्त दोनों का सदर अस्पताल में इलाज चल रहा था। परिजनों के अनुसार मृतक तेज बुखार एवं सांस की बीमारी से पीड़ित थे। जिसके बाद उन्हें इलाज के लिए सदर अस्पताल में भर्ती कराया गया था, जहां उनका ऑक्सीजन लेवल लगातार गिरता गया। हालांकि यहां उन्हें ऑक्सीजन लगातार दिया जा रहा था लेकिन वे इलाज के दौरान जिंदगी की जंग हार गए। वहीं कोरोना से नगर थाना क्षेत्र के शहबाजपुर निवासी (35 वर्ष) की मौत कोरोना संक्रण से हो गई। जिले में कोरोना संक्रमितों की मौत का आंकड़ा लगातार बढ़ता जा रहा है। जिसको लेकर सतर्कता बरतने की जरूरत है।
विभिन्न केन्द्रों पर जांच में 113 नए केस मिले, डेढ़ सौ हुए रिकवर, संक्रमण से बचाव को लेकर बरतें विशेष सावधानी
113 नये पॉजिटिव केस मिले 150 से अधिक हुए रिकवर
शुक्रवार को भी मरीजों की संख्या में गिरावट दर्ज की गई। शुक्रवार को जिले में विभिन्न जांच प्रक्रिया से 113 नए पॉजिटिव केस मिले। वहीं 150 से अधिक लोग रिकवर भी हुए हैं। अधिकारिक जानकारी के अनुसार जिले में मिले संक्रमितों में एंटीजेन से 31, आरटीपीसीआर से 58 और ट्रूनेट से 28 समेत कुल 113 नए केस मिले। वहीं डेढ़ सौ से अधिक रिकवर हुए। अब जिले में एक्टिव कोरोना पॉजिटिव मरीजों की संख्या घटकर 1036 हो गई है।
810 लोगों को दिया गया टीका सतर्कता बरतने की अपील की
कोरोना पर लगाम लगाने के लिए स्वास्थ्य विभाग ने वैक्सीनेशन को लगातार गति देने में जुटा है। स्वास्थ्य केंद्र एवं अतिरिक्त केंद्रों के अलावा पंचायत मुख्यालयों में भी शिविर लगाया जा रहा है। आधिकारिक जानकारी के अनुसार शुक्रवार को जिले में 810 लोगों को वैक्सीनेशन किया गया । इधर अमैन पंचायत भवन में भी शुक्रवार को शिविर लगाया गया । यहां 45 वर्ष से ऊपर वाले 50 लोगों को प्रथम डोज का टीका दिया गया।
अरवल में भी लगातार बढ़ रहा है मौत का आंकड़ा, रहें सतर्क
डेडिकेटेड एवं सस्पेक्ट वार्ड में इलाज के दौरान एक- एक महिला की मौत हो गई। दोनो महिला में एक पटना एवं एक भोजपुर जिले की रहने वाली थी। सिविल सर्जन अरविंद कुमार के मुताबिक राजमणि देवी 65 वर्ष निरखपुर पाली पटना निवासी गत चार मई को इलाज के लिए आई थी। जिसका रिपोर्ट पॉजिटिव था।ऑक्सीजन का लेबल डाउन हो गया था। ऑक्सीजन दिया गया रात एक बजे उसकी मौत हो गई। दूसरी कलावती देवी गुलजार पुर सहार भोजपुर निवासी 6 मई को इलाज के लिए पहुंची थी। जिसका जांच रिपोर्ट निगेटिव था।
लेकिन लक्षण दिख रहे थे। लक्षण के अनुसार संदिग्ध वार्ड में इलाज किया जा रहा था। अचानक ऑक्सीजन लेबल डाउन हो गया। हालाकि ऑक्सीजन पहले से ही दिया जा रहा था। शुक्रवार की सुबह मौत हो गई। इधर सदर अस्पताल एवं सभी 5 प्राथमिक स्वास्थ्य केंद्र के विभिन्न क्षेत्रों मिलाकर 684 व्यक्ति की एंटीजन से जांच की गई। जिसमें 91 व्यक्ति की रिपोर्ट पॉजिटिव आई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn